У снежні мінулага года Уладзімір Пуцін і Аляксандр Лукашэнка сустракаліся тройчы. 6 снежня ў Санкт-Пецярбургу на пасяджэнні Вышэйшага еўразійскага эканамічнага савета кіраўнік Беларусі выказаў прэтэнзіі адносна высокага кошту на расійскі газ. Акрамя таго, Мінск занепакоены планамі расійскага боку да 2024 года абнуліць экспартную пошліну на нафтапрадукты і падняць падатковую стаўку на здабычу карысных выкапняў, што паўплывае на кошт нафты, якая пастаўляецца ў нашу краіну. Беларусь настойвае на кампенсацыі ў выпадку фінансавых страт, якія ацэньваюцца амаль у 11 млрд долараў за шэсць гадоў. Спрэчныя пытанні Лукашэнка і Пуцін працягнулі абмяркоўваць яшчэ на дзвюх сустрэчах у Маскве 25 і 29 снежня, але да вырашэння так і не прыйшлі.